b'\n_START_ARTICLE_\nVeitsle\n_START_PARAGRAPH_\nVeitsle (norr\xc3\xb8nt veizla) eller gjesting betegnet i middelalderen fritt underhold for kongen og f\xc3\xb8lget hans i det distriktet de oppholdt seg n\xc3\xa5r de var ute p\xc3\xa5 reise i riket. Dette var mat og drikke som b\xc3\xb8ndene og leilendingene m\xc3\xa5tte skaffe til veie. Biskopene hadde samme rett til veitsle hos prestene. Varighet og antall f\xc3\xb8lgesveiner var sl\xc3\xa5tt fast ved lov eller sedvane. Etter hvert ble veitsle en fast skatt._NEWLINE_Veitsle betyr egentlig \xc2\xabgave\xc2\xbb eller \xc2\xabytelse\xc2\xbb , men kan ogs\xc3\xa5 bety \xc2\xabgjestebud\xc2\xbb og \xc2\xabgjestebudskost\xc2\xbb.'